== Familie ==
En tung skæbne havde hvilet over Lentes familieliv; det er, som om den uret, han i sin ungdom begik mod sin trolovede, der endte sine dage som en beskeden præstekone, skulle hævne sig. Flere af hans børn døde små, hans eneste voksne datter og arving [[1703]] i en alder af 18 år. Han overlevede næsten hele sin slægt, og hans formue, over 20000 [[rigsdaler]], bibliotek og en lille, fra faderen arvet, udsøgt malerisamling tilfaldt i følge [[testamente]] hans broderdattersøn [[Christian Lente-Adeler|Christian Adeler]], der måtte føje Lentes navn og [[Våben (heraldik)|våben]] til sit. Lente var ejer af godset [[Sarlhusen]] ved [[Kellinghusen]]. Hans efterladte store brevsamling, for største delen bestående af broderen Johan Hugos breve til ham, findes i [[Rigsarkivet]] og er en vigtig kilde til oplysning om forholdene i Christian V's tid.
Titler Kunst Samfund Historie Kultur